Help:Searching/be-tarask

Найхутчэйшы спосаб знайсьці інфармацыю на сайце — пашукаць яе наўпрост. У тэме афармленьня Vector (дапомнай у MediaWiki з вэрсіі MW 1.16), каля правага верхняга куту кожнай старонкі знаходзіцца поле «» з выявай павелічальнага шкла

Увядзіце тэрміны для пошуку і націсьніце «Ўвод» або выяву павелічальнага шкла. Калі існуе старонка з назвай, якую вы ўвялі, вы трапіце адразу на гэтую старонку. У іншым выпадку, будзе зроблены пошук па ўсіх старонках вікі (зь некаторымі абмежаваньнямі, глядзіце ніжэй), і вы атрымаеце сьпіс артыкулаў, якія адпавядаюць вашаму запыту, або паведамленьне, што нічога ня знойдзена.

Як гэта працуе

 * Пошук робіцца па ўсіх старонках вікі зь некаторымі абмежаваньнямі.
 * Пошук робіцца па крыніцы артыкула, г. зн. сярод таго тэксту, які вы бачыце, калі націскаеце «», а не сярод выніковага выгляду старонкі. Адпаведна, зьмест уключаных шаблёнаў ня будзе ўлічаны, але будуць ўлічаныя назвы старонак, куды вядуць спасылкі ў квадратных дужках.
 * Пошук не залежыць ад рэгістру, таму «MediaWiki», «mediawiki» і «MEDIAWIKI» дадуць аднолькавы вынік.


 * Функцыянал пошуку працуе з цэлымі словамі, падзеленымі прабеламі або іншымі знакамі прыпынку. Калі ваш пошукавы запыт утрымлівае слова «book», вынікі пошуку ня будуць уключаць старонкі, на якіх ёсьць толькі словы «books» ці «booklet». Калі ваш пошукавы запыт утрымлівае слова «inter», у выніках пошуку ня будзе старонак, якія ўтрымліваюць толькі слова «international», але могуць прысутнічаць старонкі, якія ўтрымліваюць слова «inter-national».
 * Вынікі пошуку будуць утрымліваць толькі тыя старонкі, на якіх ёсьць усе словы з вашага запыту.
 * Вы можаце шукаць фразы з дапамогай двукосьсяў. Фраза павінна складацца з цэлых словаў (незалежна ад рэгістру), так фраза «Prime Minister» ня будзе знойдзеная запытам «ime Min», але будзе знойдзеная запытам «pRIME mINISTER».

Абмежаваньні пошуку
Калі вы націсьніце кнопку «» без уводу пошукавага запыту, вы трапіце на старонку «Special:Search», дзе будуць даступныя дадатковыя парамэтры пошуку (таксама даступныя з старонкі вынікаў пошуку)

Вам можа быць карысна абмежаваць пошук пэўнай прасторай назваў, напрыклад, шукаць толькі сярод старонак у прасторы назваў. Адзначце прасторы назваў, у якіх хочаце зрабіць пошук.

Па змоўчаньні пошук будзе адбывацца толькі ў тых прасторах назваў, якія вызначаныя ў вашых наладах. Па ўваходзе ўдзельнікі могуць зьмяняць свае налады, каб вызначыць прасторы назваў, у якіх робіцца пошук. Гэтыя прасторы назваў можна вызначыць у разьдзеле «пошук» вашых наладаў.